jkorsvik/nowiki_second_scrape_merged huggingface dataset:
Colin Hay

Colin James Hay (født 29. juni 1953 i Saltcoats i Skottland) er en skotsk-australsk sanger som er best kjent som vokalist i Men at Work.
I en alder av 14 flyttet han sammen med familien til Australia. I 1978 møtte han Ron Strykert som han startet en duo med. De startet bandet Men at Work sammen med Jerry Speiser, John Rees og Greg Ham. Bandet gav ut albumet Business as Usual i 1981.
Etter bruddet med Men at Work i 1985, gav Colin Hay ut flere solo-albumer, inkludert Looking for Jack og Wayfaring Sons som ble store kommersielle suksesser.
Hay er gift med sangeren Cecilia Noel og er onkel til Sia Furler, vokalist i gruppen Zero 7. Senere har Hay hatt opptredener i TV-serien Scrubs, hvor også noen av hans sanger er spilt, som for eksempel «Beautiful World», «Waiting For My Real Life to Begin» og «Overkill».


== Diskografi ==
Looking for Jack (1987)
Wayfaring Sons (1990)
Peaks & Valleys (1992)
Topanga (1994)
Transcendental Highway (1998)
Going Somewhere (2001)
Company Of Strangers (2002)
Man at Work (2003)
Are You Lookin' At Me? (2007)


== Referanser ==


== Eksterne lenker ==
Offisielt nettsted 
(en) Colin Hay – kategori av bilder, video eller lyd på Commons 
(en) Colin Hay på Internet Movie Database 
(en) Colin Hay hos The Movie Database 
(en) Colin Hay på Apple Music 
(en) Colin Hay på Discogs 
(en) Colin Hay på MusicBrainz 
(en) Colin Hay på Spotify 
(en) Colin Hay på Songkick 
(en) Colin Hay på Last.fm 
(en) Colin Hay på AllMusic 
Colin Hay på Twitter 
Colin Hay på Facebook 
Colin Hay på Instagram
Jalal-Abad

For byen i Afghanistan, se Jalalabad.
For byen i Aserbajdsjan, se Jalilabad.Jalal-Abad (også skrevet Dzhalal-Abad, Jalalabad og Jalalabat) (kirgisisk: Жалалабат, Dzjalalabat) er det administrative og økonomiske sentrum i Jalal-Abad-provinsen i det sørvestre Kirgisistan.  Byen har en befolkning på omtrent 75 000. Den ligger i den nordøstre delen av Ferganadalen.


== Eksterne lenker ==
Offisielt nettsted 
(en) Jalalabat – kategori av bilder, video eller lyd på Commons
RørosBanken

RørosBanken eller  Røros Sparebank er en sparebank i Røros, etablert i 1842.
Røros Sparebank var på den tiden en av de aller første sparebankene i Trøndelag. 
RørosBanken ble i 1997 tilsluttet Eika-Gruppen, en allianse av ca. 80 frittstående og selvstendige sparebanker i Norge. Banken har hovedkontor i Røros sentrum, og en filial på Frogner i Oslo. Hovedkontoret på Røros inkluderer per 2021 også et eget kontor for Aktiv Eiendomsmegling. Det er 40 ansatte på hovedkontoret, og 3 ansatte i Oslofilialen, som fungerer som et rådgivnings- og salgskontor.


== Referanser ==
Carl Jacob Schnitler

Carl Jacob Schnitler (født 4. mars 1932, død 26. mars 2004 i Oslo) var en voldtekts- og drapsmann fra Bergen.


== Første dom ==
I 1961 ble Schnitler dømt til 90 dagers ubetinget fengsel for grov legemsbeskadigelse etter å ha lurt en 17 år gammel jente inn i bilen sin, for deretter å ha slått henne i hodet med en gummihammer. Det ankom da flere biler til stedet og jenten klarte å stikke av. Da Schnitler ble arrestert hevdet han å ha slått henne for å ha samleie med henne, men trakk senere forklaringen sin.


== Rita-saken ==
29. november 1962 forsvant 14 år gamle Rita Elisabet Haakonsen sporløst mens hun var på vei til en venninne på Laksevåg utenfor Bergen. Det ble igangsatt en større leteoperasjon etter henne, men hun ble ikke funnet før to måneder senere, 9. februar 1963. Liket hennes ble funnet av en vannverksarbeider i en kum ved Garpetjernet. Hun hadde blitt voldtatt og kvalt. Åstedsgranskere fra Kriminalpolitisentralen ble sendt til Bergen for å bistå åstedsgranskningen. Blant annet ble snøen som dekket åstedet smeltet bort ved hjelp av oljebrennere, noe som avdekket bilspor fra en liten bil.
Schnitler var allerede i både politiets og befolkningen i Bergens søkelys på grunn av hendelsen i 1961, samt at han eide en lys «folkevogn» og at en mann i en lys folkevogn hadde kjørt rundt og forsøkt å lure unge jenter inn i bilen på forsvinningsdagen. Han ble avhørt av politiet fire dager etter forsvinningen. 21. februar 1963 ransaket politiet hjemmet hans og en lagerbygning firmaet hans disponerte. Dagen etter ble han arrestert, og han tilsto drapet, men ikke voldtekt.
29. mai 1963 ble Schnitler dømt til livsvarig fengsel og ti års sikring for voldtekt og drapet på Rita Haakonsen. Han fikk saken gjenopptatt og ble 7. desember 1965 endelig dømt til livsvarig fengsel for utukt mot mindreårig og overlagt drap.I forbindelse med denne saken ble han også dømt for legemsbeskadigelse av en kvinne i 1961 og voldtekt av en tolv år gammel jente i 1962.


=== Hendelser under soning ===
I 1976 ble han overført Ila for å sone sikringsdelen av dommen. Under en permisjon slo han sin sovende forlovede med en hammer, og ble dømt til fire år i fengsel. I 1985 ble han dømt for flere voldtekter av en arbeidskollega, og i 1990 ble han tiltalt for frihetsberøvelse av en elleve år gammel jente, men saken ble henlagt.
I november 1992 ble Dagbladet felt i Pressens Faglige Utvalg for å ha brutt god presseskikk etter et intervju med Schnitler i avisen i mars 1992.


=== Løslatelse og erstatningssak ===
25. oktober 1993 ble Schnitler løslatt etter å ha sonet fengselsstraff og sikring. Samme dag ble det tatt ut ny tiltale med påstand om fortsatt sikring, da påtalemyndigheten mente Schnitler fremdeles var en fare for samfunnet. Han gikk med på å bo i et frigangshjem mens saken ble behandlet, men saken ble glemt. I 1996, etter flere purringer, ble saken mot Schnitler avsluttet og han gikk deretter til erstatningssak for tapte inntekter. I 2001 ble han tilkjent 120 000 kroner i erstatning og saksomkostninger.


== Død ==
Han døde på et sykehjem på Etterstad i Oslo i 2004, 72 år gammel. Han etterlot seg fire barn fra to ekteskap.


== Referanser ==
Sargassoulke

Sargassoulke er en fisk som blir opptil 20 cm lang. Den lever nær overflaten, mellom flytende Sargassum-tang, i alle subtropiske hav.
Sargassoulken har et antall tanglignende vedheng som gjør den vanskelig å skjelne fra tangen.
De fortykkede bryst- og bukfinnene tjener som lemmer, og setter fisken i stand til å «gå» mellom tangklasene.
Sargassoulken ligger kamuflert i tangklasene og venter på at mulige jaktbytter kommer innen rekkevidde før den kaster seg over disse.


== Eksterne lenker ==
(en) Sargassoulke – oversikt og omtale av artene i WORMS-databasen 
(en) Sargassoulke i Encyclopedia of Life 
(en) Sargassoulke i Global Biodiversity Information Facility 
(no) Sargassoulke hos Artsdatabanken 
(en) Sargassoulke hos FishBase 
(en) Sargassoulke hos ITIS 
(en) Sargassoulke hos NCBI 
(en) Kategori:Histrio histrio – bilder, video eller lyd på Wikimedia Commons 
Histrio histrio – detaljert informasjon på Wikispecies
Running Wild

Running Wild er et power metal-band fra Tyskland. Bandet har vært veldig viktig for utvikling av power metal-sjangeren, sammen med band som Helloween, Rage, Grave Digger og Blind Guardian.
Bandet ble startet i 1976 under navnet Granite Heart av medlemmene Rolf Kasparek (vokal og gitar), Uwe Bendig (gitar), Michael Hoffmann (trommer) og Jörg Schwarz (bass). De første utgivelsene inneholdt tekster med satanistiske referanser, men dette forandret seg med albumet Under Jolly Roger, som ble utgitt i 1987. Fra da av ble gruppa kjent som et «pirat-metal-band», siden flere av låtene på albumet og senere album omhandlet pirater, både musikalsk og tekstlig.
I 2009 kunngjorde Rolf Kasparek at medlemmene i Running Wild skulle skille lag. Som en hyllest til sine tyske fans, spilte gruppa sin siste konsert på Wacken Open Air-festivalen juli 2009. Bandet kunngjorde imidlertid i oktober 2011 at bandet skulle gjenforenes.


== Diskografi ==


=== Studioalbum og EP-er ===
Death Metal (split album) – (1984)
Victim of States Power (EP) – (1984)
Gates to Purgatory – (1984)
Branded and Exiled – (1985)
Under Jolly Roger – (1987)
Port Royal – (1988)
Death or Glory – (1989)
Wild Animal (EP) – (1990)
Little Big Horn (EP) – (1991)
Blazon Stone – (1991)
Pile of Skulls – (1992)
Black Hand Inn – (1994)
Masquerade – (1995)
The Rivalry (EP) – (1998)
The Rivalry – (1998)
Victory – (2000)
The Brotherhood – (2002)
Rogues En Vogue – (2005)
Shadowmaker – (2012)
Resilient – (2013)
Rapid Foray (2016)
Blood on Blood (2021)


=== Livealbum ===
Ready for Boarding – (1988)
Live – (2002)


=== Samlealbum ===
The First Years of Piracy – (1991)
The Story of Jolly Roger – (1998)
Singles Collection – (2000)
Legendary Tales (boks) – (2002)
20 Years In History – (2003)
Best of Adrian – (2006)


=== Singler ===
Bad to the Bone – (1989)
Lead Or Gold – (1992)
Sinister Eyes – (1992)
The Privateer – (1994)
Revolution – (2000)


=== Video og DVD ===
Death or Glory Tour - Live – (1990)
Live (DVD) – (2002)
The Final Jolly Roger-DVD (DVD) – (2011)


== Eksterne lenker ==
(en) Offisielt nettsted 
(en) Running Wild – kategori av bilder, video eller lyd på Commons 
(en) Running Wild på Discogs 
(en) Running Wild på MusicBrainz 
(en) Running Wild på Encyclopaedia Metallum 
(en) Running Wild på Spotify 
(en) Running Wild på Songkick 
(en) Running Wild på Last.fm 
(en) Running Wild på AllMusic
Alex Rodrigo Dias da Costa

Alex Rodrigo Dias da Costa bedre kjent som Alex (født 17. juni 1982 i Niterói) er en brasiliansk fotballspiller som spiller for AC Milan. Han ble kjøpt av Chelsea i 2004, men var på utlån til PSV Eindhoven i tre sesonger. Så spilte han 2 og halv år for den franske fotballklubben Paris-SG. Han ble kjøpt av AC Milan den 10. juni 2014


== Referanser ==


== Eksterne lenker ==
(en) Alex Rodrigo Dias da Costa – FIFA 
(en) Alex Rodrigo Dias da Costa – UEFA 
(fr) Alex Rodrigo Dias da Costa – Ligue de Football Professionnel 
(fr) Alex Rodrigo Dias da Costa – LÉquipe 
(en) Alex Rodrigo Dias da Costa – Transfermarkt 
(en) Alex Rodrigo Dias da Costa – national-football-teams.com 
(en) Alex Rodrigo Dias da Costa – WorldFootball.net 
(en) Alex Rodrigo Dias da Costa – Soccerbase.com 
(en) Alex Rodrigo Dias da Costa – FootballDatabase.eu 
(en) Alex Rodrigo Dias da Costa – Soccerway
Live in Leipzig

Live in Leipzig er et konsertalbum fra det norske black metal-bandet Mayhem. Det ble spilt inn i Leipzig i Tyskland den 26. november 1990.


== Sporliste ==
«Deathcrush» (4:37)
«Necrolust» (3:46)
«Funeral Fog» (6:31)
«The Freezing Moon» (7:05)
«Carnage» (4:06)
«Buried by Time and Dust» (5:29)
«Pagan Fears» (7:00)
«Chainsaw Gutsfuck» (5:07)
«Pure Fucking Armageddon» (3:10)


== Artister ==
Dead (Per Yngve Ohlin) – Vokal
Euronymous (Øystein Aarseth) – Gitar
Necrobutcher (Jørn Stubberud) – Bass
Hellhammer (Jan Axel Blomberg) – Trommer


== Kilder ==

(en) Live in Leipzig på Discogs


== Eksterne lenker ==
(en) Live in Leipzig på Discogs 
(en) Live in Leipzig på MusicBrainz 
(en) Live in Leipzig på Encyclopaedia Metallum
Lucius Cornelius Sisenna

Lucius Cornelius Sisenna (født ca. 120 f.Kr., død 67 f.Kr.) var en romersk soldat, historiker og pretor, som skrev verket Historiæ, et hovedverk på 23 bøker, som alle har gått tapt, unntatt noen få fragmenter. Det ble sagt at historikeren Sallustius skrev sitt verk ved samme navn som en fortsettelse av Sisennas verk. Cicero uttrykte til en viss grad en berømmelse for Sisennas stil. 
Sisenna oversatte også en samling erotiske og pikareske fortellinger av grekeren Aristeides av Milet ved tittelen Milesiæ fabulæ (Mileske fabler) som det er blitt sagt tjente som modell for Petronius’ Satyricon.
Sisenna ble drept i kamp i løpet av Pompeius’ hærtokt mot pirater etter den mithradatiske krig. Sisenna hadde vært kommandant for styrkene ved den greske kysten.


== Referanser ==
Mamoz.no

mamoz.no er en norsk nettbutikk og databutikkjede med tre butikker. To i Trondheim og én i Fredrikstad. Hoveddelen av produktene som selges er datamaskiner og datakomponenter, mobiltelefoner, foto og TV-er.
Nettbutikken mamoz.no ble startet våren 2001 av NTNU-studentene Bjørn Johan Ekren og Carl Christian Strømberg.
Selskapet hadde i 2006 en omsetning på 50,6 millioner kroner og har siden starten hatt over 100 000 kunder på nett og i sine butikker.
I november 2007 flyttet mamoz.no avd. Nardo inn i nye 1500 kvm store butikk- og lagerlokaler i Nardovegen 16b.
Høsten 2009 ble logistikkdelen av mamoz.no flyttet til Furuset Distribusjon AS, samt nye avdelinger ble etablert på Furuset og i Torvbyen i Fredrikstad. Den 17. juni 2010 ble Furuset-avdelingen lagt ned.
Haupttreuhandstelle Ost

Haupttreuhandstelle Ost (HTO) var en organisasjon i Tyskland under det nasjonalsosialistiske styret. Den kalte seg selv «Vermögensverwaltung des ehemaligen polnischen Staates» («Den tidligere polske statens formuesforvalter»); i virkeligheten ledet den plyndringen av den samlede stats- og privatformue i Polen.
Sjefsjurist i HTOs avdeling VI var Hermann Höpker-Aschoff, senere den første leder for Bundesverfassungsgericht, den tyske forfatningsdomstolen.
Haupttreuhandstelle Ost ble grunnlagt i 1939 og oppløst i 1945.


== Eksterne lenker ==
Fritz Bauer Institut Arkivert 13. oktober 2008 hos Wayback Machine.
H-Soz-u-Kult
Aulokrom

En aulokrom er et nytt treblåseinstrument som ble oppfunnet av belgieren François Louis i 2001. Instrumentet består av to sopransaksofoner som kan bli spilt hver for seg eller sammen. Navnet kommer fra det greske aulos (navnet til det mest berømte gamle greske instumentet) og crome (for chromatic (kromatisk) og colored (farget)). De første brukerne av dette instrumentet var saksofonistene Fabrizio Cassol og Joe Lovano. 


== Eksterne lenker ==
Aulochrome.com
Out from the Dark

Out from the Dark  er et album av det norske black metal-bandet Mayhem. Albumet består av øvingsopptak fra 1989.


== Sporliste ==
«Pure Fucking Armageddon» – 2:59
«Funeral Fog» – 5:20
«Freezing Moon» – 6:13
«Buried by Time and Dust» – 5:32
«Deathcrush» – 3:22
«Chainsaw Gutsfuck» – 3:43
«Necrolust» – 6:13


== Medlemmer ==
Dead (Per Yngve Ohlin) – Vokal
Euronymous (Øystein Aarseth) – Gitar
Necrobutcher (Jørn Stubberud) – Bass
Hellhammer (Jan Axel Blomberg) – Trommer


== Kilder ==

(en) Out from the Dark på Discogs


== Eksterne lenker ==
(en) Out from the Dark på Discogs 
(en) Out from the Dark på MusicBrainz
Alvastraboplassen

Alvastraboplassen er en større stolpekonstruksjon fra steinalderen i Sverige, beliggende nær Alvastra kloster i Ödeshögs kommune, Östergötlands län.
I nærheten av Dagsmosse, ikke langt fra Linköping, ble det i 1909 under det øverste metertykke torvskiktet oppdaget et 20–35 cm tykt kulturlag hvor det ble funnet flere gjenstander av bl.a. grønnstein, flint og tre. Kulturlaget hviler på et golv av kraftige bjørk- og furustammer lagt inntil hverandre. Mellom disse er det på flere steder funnet rester av loddrette stolper i rader som palisader. Direkte på golvet fantes flere forsterkninger av gråstein og kalkstein. Utlagte trestokker utgjorde en lang smal gangbro som satte konstruksjonen i forbindelse med fast mark.


== Funksjon ==
Blant gjenstandene som ble funnet utmerket et stort antall uferdige dobbelteggede økser seg, samt et menneskekranium som bar merker av å være skalpert. Kraniet ble funnet inntil gangbroen. På boplassen, som besto av omkring 20 små firkantete hus, ble det også funnet dyreknokler og rester etter vegetabilsk føde.
I løpet av de 42 årene som plassen har vært i bruk har det vært aktivitet kun noen få år, først og fremst de første 18 årene, og de siste tre. Mellom aktivitetsperiodene vokste det opp småtrær gjennom gulvet som ble ryddet vekk med uregelmessige tidsmessige mellomrom.
Hvem som har oppholdt seg her, og hvorfor, vet man fortsatt ikke, men det kan ikke betegnes som en regulær boplass.
Konstruksjonen er datert til ca. 3100 f.Kr. Andre og mer kjente steder i Europa hvor det finnes sammenlignbare stolpekonstruksjoner er bl.a. noen samtidige i Sveits og noen yngre på Irland og i Skottland.
Anthocharis

Anthocharis er en slekt av sommerfugler i gruppen hvitvinger.


== Utseende ==
Anthocharis er en gruppe med mellomstore (vingespenn 32-50 millimeter), hvite eller lysgule hvitvinger med avrundede vinger. Hannene kjennes på den orange fargen i fremre del (spissen) av framvingen, hunnenes vingespiss er gråaktig. Undersiden av forvingen er farget som oversiden, undersiden av bakvingen er mønstret i grønt og hvitt/gult. Hos noen arter er forvingene svakt sigdformet. De flyr rask og har en rettlinjet kurs.
Puppen er lang og svært smal.


== Navnet ==
Det latinske navnet, er sammensatt av to greske ord Anthos som betyr blomster, og 
grace som betyr  elegant. Slekten har trolig fått navnet fordi de er «vakre som blomster», eller fordi bakvingenes spraglede tegninger kan gi god kamuflasje dersom sommerfuglen hviler på visse blomster i skjermplantefamilien (Apiaceae).


== Levevis ==
Larvene utvikler seg på urter i korsblomstfamilien, for eksempel engkarse (Cardamine pratensis). De voksne sommerfuglene flyr på enger, i veikanter og lignende og besøker gjerne blomster.


== Utbredelse ==
Slekten er holarktisk.


== Systematisk inndeling ==
Slektskapsforholdene mellom hvitvingenes delgrupper og slekter kan være avklart i ulik grad.  Derfor kan endringer skje.

sommerfugler (Lepidoptera)
gruppe / overfamilie dagsommerfugler (Papilionoidea)
familie hvitvinger (Pieridae)
delgruppe Coliadinae
slekt Anthocharis Boisduval, Rambur, Duméril & Graslin, 1833
Aurorasommerfugl Anthocharis cardamines (Linnaeus, 1758)
Anthocharis belia (Linnaeus, 1767)
Anthocharis euphenoides Staudinger, 1869
Anthocharis bieti (Oberthür, 1884)
Anthocharis scolymus Butler, 1866
Anthocharis damone Boisduval, 1836
Anthocharis gruneri Herrich-Scäffer, 1851
Anthocharis cethura C. & R. Felder, 1865
Anthocharis sara Lucas, 1852
Anthocharis julia Edwards, 1872
Anthocharis stella Edwards, 1879
Anthocharis taipaichana Verity, 1911
Anthocharis thibetana Oberthür, 1886
Anthocharis bambusarum Oberthür
Anthocharis midea (Hübner, 1809)
Anthocharis lanceolata Lucas, 1852
Anthocharis limonea (Butler, 1871)


== Kilder ==
Fauna Europaea Web Service (2004) Fauna Europaea version 1.1, www.faunaeur.org.
Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7


== Eksterne lenker ==
(en) Anthocharis i Encyclopedia of Life 
(en) Anthocharis i Global Biodiversity Information Facility 
(no) Anthocharis hos Artsdatabanken 
(sv) Anthocharis hos Dyntaxa 
(en) Anthocharis hos Fauna Europaea 
(en) Anthocharis hos ITIS 
(en) Anthocharis hos NCBI 
(en) Kategori:Anthocharis – bilder, video eller lyd på Wikimedia Commons 
Anthocharis – detaljert informasjon på Wikispecies 
Anthocharis – www.nic.funet.fi/ – Lepidoptera database
Moths and Butterflies of Europe and North Africa - flott bildesamling.
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Mediolanum Capta Est

Mediolanum Capta Est (utgitt 1998) er et konsertalbum av det norske black metal-bandet Mayhem. Albumnavnet er på latin og er ment å bety «Milano er tatt», men er grammatisk ukorrekt. Den riktige tittelen ville vært Mediolanum captum est. Milano er den italienske byen hvor albumet ble spilt inn.


== Sporliste ==
«Silvester Anfang» (1:51)
«Deathcrush» (3:31)
«Fall of Seraphs» (6:34)
«Carnage» (4:42)
«Necrolust» (3:47)
«Ancient Skin» (5:42)
«Freezing Moon» (6:50)
«Symbols of Bloodswords» (4:52)
«From the Dark Past» (5:12)
«Chainsaw Gutsfuck» (5:16)
«I Am Thy Labyrinth» (6:14)
«Pure Fucking Armageddon» (1:01)


== Artister ==
Maniac – vokal
Blasphemer – gitar
Necrobutcher – bass
Hellhammer – trommer
Attila Csihar – Gjestevokal på «From the Dark Past»


== Kilder ==

(en) Mediolanum Capta Est på Discogs


== Eksterne lenker ==
(en) Mediolanum Capta Est på Discogs 
(en) Mediolanum Capta Est på MusicBrainz
European Legions

European Legions er et samlealbum av det norske black metal-bandet Mayhem. Spor 1 til 7 er live-innspillinger, mens spor 8-12 er ny-innspillinger av låter fra Grand Declaration of War-albumet.


== Sporliste ==
«Silvester Anfang / Fall of Seraphs» (5:58)
«Carnage» (3:47)
«View from Nihil» (2:51)
«To Daimonion» (2:48)
«Freezing Moon» (6:13)
«Chainsaw Gutsfuck» (5:13)
«Pure Fucking Armageddon» (1:21)
«To Daimonion» (3:13)
«View from Nihil» (2:56)
«In the Lies Where Upon You Lay» (5:54)
«Crystallized Pain in Deconstruction» (3:58)
«Completion in Science of Agony» (2:09)


== Artister ==
Maniac – Vokal
Blasphemer – Gitar
Necrobutcher – Bass
Hellhammer – Trommer


== Kilder ==

(en) European Legions på Discogs


== Eksterne lenker ==
(en) European Legions på Discogs 
(en) European Legions på MusicBrainz
Euchloe

Euchloe er en slekt av sommerfugler i gruppen hvitvinger.


== Utseende ==
Små til middelsstore (vingespenn 28-45 millimeter), hvite sommerfugler. De har en viss likhet med den beslektede slekten Anthocharis, men forvingene er smalere og mer tilspisset. Forvingen har gråsvart vingespiss (ofte med noen hvite flekker) og en svart flekk lenger inne på vingen. Begge vingepar har et innslag ev mørke, grønnlige skjell ved roten. Undersiden av bakvingen er grønnlig eller mønstret (flekker eller bånd) i grønt og hvitt, disse fargene skinner delvis gjennom til oversiden. Hos noen arter har hannen et oransje felt i forvingen.


== Utbredelse ==
Slekten er holarktisk, og forekommer dessuten i Sudan og Etiopia i Afrika.
Den mangler i Nord-Europa.


== Systematisk inndeling ==

Ordenen sommerfugler, Lepidoptera
Gruppen Ditrysia
Overfamilien dagsommerfugler, Papilionoidea
Familien hvitvinger, Pieridae
Underfamilien Pierinae
Stammen Anthocharidini
Slekten Euchloe Hübner, 1819
Underslekten Euchloe Hübner, 1819 (i snever forstand)
Euchloe ausonia (Hübner, [1803-1804])
Euchloe ausonides (Lucas, 1852)
Euchloe belemia (Esper, 1800)
Euchloe crameri Butler, 1869
Euchloe creusa (Doubleday, [1847])
Euchloe daphalis (Moore, 1865)
Euchloe insularis (Staudinger, 1861)
Euchloe naina Kozhanchikov, 1923
Euchloe ogilvia Back, 1990
Euchloe orientalis (Bremer, 1864)
Euchloe pulverata (Christoph, 1884)
Euchloe simplonia (Freyer, 1829)
Euchloe tagis (Hübner, [1803-1804])
Underslekten Elphinstonia Klots, 1930:
charlonia-artsgruppen:
Euchloe bazae Fabiano, 1993
Euchloe charlonia (Donzel, 1842)
Euchloe lucilla Butler, 1886
Euchloe transcaspica (Staudinger, 1891)
Euchloe penia (Freyer, 1852)
tomyris-artsgruppen:
Euchloe lessei Bernardi, 1957
Euchloe tomyris Christoph, 1884
Euchloe ziayani Leestmans & Back, 2001
usikker plassering:
Euchloe aegyptiaca Verity, 1911
Euchloe falloui (Allard, 1867)
Euchloe guaymensis Opler, 1986
Euchloe hyantis (Edwards, 1871)
Euchloe lotta Beutenmüller, 1898
Euchloe olympia (Edwards, 1871)


== Kilder ==
Fauna Europaea Web Service (2004) Fauna Europaea version 1.1, www.faunaeur.org.
Euchloe på Tree of life
Euchloe – www.nic.funet.fi/ – Lepidoptera database


== Eksterne lenker ==
(en) Euchloe i Encyclopedia of Life 
(en) Euchloe i Global Biodiversity Information Facility 
(sv) Euchloe hos Dyntaxa 
(en) Euchloe hos Fauna Europaea 
(en) Euchloe hos ITIS 
(en) Euchloe hos NCBI 
(en) Kategori:Euchloe – bilder, video eller lyd på Wikimedia Commons 
Euchloe – detaljert informasjon på Wikispecies 
www.leps.it Bilder av Euchloe charlonia
www.leps.it Bilder av Euchloe penia
Moths and Butterflies of Europe and North Africa - flott bildesamling over europeiske sommerfugler.
Norge under Sommer-OL 1936

Norge under Sommer-OL 1936. 70 sportsutøvere, hvorav 68 herrer og to damer, fra Norge deltok i tolv sporter under Sommer-OL 1936 i Berlin. Norge kom på 18.-plass med en gull-, tre sølv- og to bronsemedaljer. Otto Berg var Norges flaggbærer under åpningsseremonien. 


== Medaljer ==


== Medaljevinnerne ==


== Boksing ==


== Bryting ==


=== Gresk-romersk stil ===


== Fekting ==


== Fotball ==

1. runde

Kvartfinale

Semifinale

Bronsefinale


== Friidrett ==


== Hestesport ==


== Padling ==


== Roing ==


== Seiling ==


== Skyting ==


== Stuping ==


=== Herrer ===


=== Damer ===


== Sykling ==


== Eksterne lenker ==
Resultater og profilside Arkivert 2. desember 2011 hos Wayback Machine. på sports-reference.com